č. Zmluvy Kupujúceho: Ev. č.:

č. Zmluvy Predávajúceho 1:

č. Zmluvy Predávajúceho 2:

č. Zmluvy Predávajúceho 3:

**RÁMCOVÁ DOHODA O KÚPE TOVARU**

uzavretá  podľa ust. § 99 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) a podľa ust. § 409 a nasl. zákona č. 513/1991 Zb. Obchodný zákonník v znení neskorších predpisov

(ďalej len „Zmluva“)

medzi:

|  |  |
| --- | --- |
| **Kupujúci** | **SPP – distribúcia, a.s.** |
| Sídlo | **Plátennícka 19013/2** |
|  | **821 09 Bratislava – mestská časť Ružinov** |
| Zapísaná v | Obchodnom registri Mestského súdu Bratislava III,  Oddiel: Sa, Vložka č.: 3481/B |
| IČO | 35 910 739 |
| IČ DPH | SK2021931109 |
| DIČ | 2021931109 |
| Bankové spojenie I. | Tatra banka, a.s. |
| Číslo účtu | 2627712668/1100 |
| SWIFT (BIC) | TATRSKBX |
| IBAN | SK64 1100 0000 0026 2771 2668 |
| Bankové spojenie II. | Všeobecná úverová banka, a.s. |
| Číslo účtu | 1119353/0200 |
| SWIFT (BIC) | SUBASKBX |
| IBAN | SK74 0200 0000 0000 0111 9353 |
| Zastúpená |  |
| ďalej len „Kupujúci“ |  |

|  |  |
| --- | --- |
| **Predávajúci 1** |  |
| Sídlo |  |
| Zapísaná v | Obchodnom registri       súdu      ,  Oddiel:      , Vložka č.: |
| IČO |  |
| IČ DPH |  |
| DIČ |  |
| Bankové spojenie |  |
| Číslo účtu (IBAN) |  |
| SWIFT (BIC) |  |
| Zastúpená |  |
| ďalej len „Predávajúci 1“ |  |

|  |  |
| --- | --- |
| **Predávajúci 2** |  |
| Sídlo |  |
| Zapísaná v | Obchodnom registri       súdu      ,  Oddiel:      , Vložka č.: |
| IČO |  |
| IČ DPH |  |
| DIČ |  |
| Bankové spojenie |  |
| Číslo účtu (IBAN) |  |
| SWIFT (BIC) |  |
| Zastúpená |  |
| ďalej len „Predávajúci 2“ |  |

|  |  |
| --- | --- |
| **Predávajúci 3** |  |
| Sídlo |  |
| Zapísaná v | Obchodnom registri       súdu      ,  Oddiel:      , Vložka č.: |
| IČO |  |
| IČ DPH |  |
| DIČ |  |
| Bankové spojenie |  |
| Číslo účtu (IBAN) |  |
| SWIFT (BIC) |  |
| Zastúpená |  |
| ďalej len „Predávajúci 3“ |  |

(pokiaľ sa v Zmluve uvádza „Predávajúci“ rozumie sa tým každý z Predávajúcich 1 až 3 a to v samostatnom právnom postavení)

(ďalej spolu tiež „zmluvné strany” alebo osobitne „zmluvná strana”)

Úvodné ustanovenia

* 1. Účelom, za ktorým Kupujúci s Predávajúcim uzatvára túto Zmluvu je záujem Kupujúceho na riadnom a včasnom dodaní Tovaru, ktorý je pre Kupujúceho zásadne dôležitý pre zabezpečenie povinností prevádzkovateľa distribučnej siete plynu zabezpečovať meranie dodávky plynu.
  2. Táto Zmluva sa uzatvára ako výsledok procesu verejného obstarávania, postupom rokovacieho konania so zverejnením, vyhláseného Kupujúcim pod názvom: **Plynovodné rúry z materiálu HDPE 100RC pre investičné projekty na roky 2026 a 2027** a zverejneného vo Vestníku EÚ č.       zo dňa       a vo Vestníku verejného obstarávania č.       zo dňa       pod číslom      .
  3. Zmluvné strany sa dohodli, že každý zo subjektov, ktoré uzavreli túto Zmluvu na strane Predávajúceho (t.j. Predávajúci 1, Predávajúci 2 a Predávajúci 3), je z tejto Zmluvy zaviazaný voči Kupujúcemu samostatne, jeho právne postavenie je samostatné a v žiadnom prípade nezodpovedá za záväzky ostatných subjektov, ktoré uzavreli túto Zmluvu na strane Predávajúceho.
  4. Kupujúci a Predávajúci vyhlasujú, že údaje uvedené v Zmluve sú v súlade so skutočným stavom ku dňu uzavretia Zmluvy.
  5. V zmysle terminológie podľa Prílohy č. 1 tejto Zmluvy (VOP Kupujúceho) sa táto Zmluva považuje za Rámcovú zmluvu.
  6. Predávajúci vyhlasuje, že:
     1. je oprávnený dodávať Tovar, na dodanie ktorého sa zaviazal v tejto Zmluve;
     2. spĺňa všetky požiadavky kladené Právnymi predpismi na výkon činností, ktoré súvisia s plnením podľa Zmluvy,
     3. číslo bankového účtu Predávajúceho uvedené v úvodnej časti Zmluvy je oznámené v zmysle ust. § 6 Zákona o DPH.

Predávajúci je povinný Kupujúcemu kedykoľvek počas trvania Zmluvy preukázať, že spĺňa požiadavky a vyhlásenia v zmysle tejto Zmluvy. Predávajúci je taktiež počas trvania Zmluvy povinný udržiavať v platnosti všetky dokumenty, licencie, certifikáty, doklady preukazujúce odbornú spôsobilosť a pod. a spĺňať požiadavky a vyhlásenia, ktorých platnosť a spĺňanie preukazoval v rámci Výberového konania.

**Predpokladané množstvo predmetu zákazky**

* 1. V nadväznosti na skutočnosť, že táto Zmluva je uzatvorená ako výsledok procesu verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, uvádza sa, že maximálne predpokladané množstvo Tovaru, ktorého dodávka Predávajúcim Kupujúcemu je predmetom tejto Zmluvy, je 194 604 metrov. Pre vylúčenie pochybností sa uvádza, že v predchádzajúcej vete tohto bodu Zmluvy uvedené maximálne predpokladané množstvo Tovaru nezakladá právo Predávajúceho na poskytnutie plnenia v takomto rozsahu a Kupujúci je od Predávajúceho oprávnený požadovať aj iba podstatne nižší objem plnenia. Množstvo Kupujúcim na základe tejto Zmluvy požadovaného Tovaru je len na uvážení Kupujúceho a Predávajúci berie do úvahy, že môže byť, najmä avšak nielen vzhľadom na prevádzkové potreby Kupujúceho rôzny.

**Predmet Zmluvy**

* 1. Predmetom tejto Zmluvy je záväzok Predávajúceho dodávať Kupujúcemu hnuteľné veci – **Plynovodné rúry z materiálu HDPE 100RC pre investičné projekty na roky 2026 a 2027** bližšie špecifikované v Prílohe č. 2 Zmluvy (ďalej len „Tovar“) v množstve, akosti, vyhotovení podľa Objednávky (Čiastkovej zmluvy), v termíne a za cenu podľa Zmluvy alebo Rámcovej objednávky a previesť na Kupujúceho vlastnícke právo k Tovaru a  záväzok Kupujúceho Tovar prevziať a zaplatiť za Tovar Kúpnu cenu. Spôsoby uzatvárania Čiastkových zmlúv sú bližšie popísané v Prílohe č. 4 Podmienky zadávania Čiastkovej zmluvy.
  2. Tovar bude dodávaný na základe uzavretých Čiastkových zmlúv k Zmluve alebo Rámcovej objednávke. Návrh na uzavretie Čiastkovej zmluvy môže mať aj formu Objednávky, pričom doručenie Objednávky zo strany Kupujúceho je návrhom na uzavretie Čiastkovej zmluvy v zmysle tejto Zmluvy bez ohľadu na to, či je táto podpísaná Kupujúcim, ak bude doručená spôsobom dohodnutým v tejto Zmluve (ďalej spoločne pre návrh na uzavretie Čiastkovej zmluvy a Objednávku len „Objednávka“) a potvrdenie Objednávky zo strany Predávajúceho je akceptáciou tohto návrhu. Neakceptovanie Objednávky Predávajúcim sa považuje za podstatné porušenie zmluvných povinností.
  3. Predávajúci vyhlasuje, že v čase dodania Tovaru je vlastníkom Tovaru, je s ním oprávnený nakladať, a že Tovar nie je zaťažený právami tretích osôb.
  4. Zmluvné strany sa dohodli, že Tovar musí okrem vlastností výslovne dohodnutých v Zmluve (vrátane špecifikácie uvedenej v Prílohe č. 2 Zmluvy) spĺňať požiadavky v zmysle Právnych predpisov, ako aj TPP a technických noriem, ktoré sa vzťahujú na Tovar, resp. akékoľvek plnenie Predávajúceho.
  5. Súčasťou plnenia je aj vykonanie všetkých potrebných skúšok a/alebo technickej kontroly Tovaru v zmysle Právnych predpisov, TPP a technických noriem, obchodných zvyklostí a požiadaviek Zmluvy, ktoré musia byť vykonané pred odovzdaním Tovaru, pričom výsledok skúšok (napr. osvedčenie o preukázaní zhody technických vlastností výrobku, technická dokumentácia, karty bezpečnostných údajov, a pod.), je Predávajúci povinný predložiť Kupujúcemu najneskôr pri odovzdaní Tovaru. Vykonávanie potrebných skúšok a/alebo technickej kontroly, na ktorých je Kupujúci oprávnený sa zúčastniť Predávajúci oznámi Kupujúcemu najneskôr 14 dní vopred v prípade, že Kupujúci písomne požiada o účasť v dostatočnom časovom predstihu, okrem prípadu, kedy sa potrebné skúšky a/alebo technické kontroly Tovaru uskutočnili pred doručením Objednávky Predávajúcemu.
  6. Predávajúci je povinný s Tovarom odovzdať doklady, ktoré sa na Tovar vzťahujú, a ktoré sú potrebné na jeho prevzatie a užívanie v zmysle Právnych predpisov, TPP, technických noriem, obchodných zvyklostí a požiadaviek Zmluvy (najmä návod na obsluhu, montáž a údržbu v slovenskom jazyku (prípadne českom/anglickom jazyku) a riadne vyplnený záručný list, platné atesty a certifikáty, materiálové certifikáty, osvedčenie o vykonaných skúškach alebo iné obdobné doklady pre použitie v Slovenskej republike a pod.).
  7. Pre vylúčenie pochybností sa uvádza, že k plneniu na základe tejto Zmluvy dôjde výlučne na základe uváženia Kupujúceho a Predávajúci si je vedomý, že Kupujúci môže požadovať dodanie len minimálneho množstva Tovaru, prípadne dodanie nepožadovať vôbec a Predávajúci si dodanie Tovaru Kupujúcemu nemôže nárokovať.

**Osobitná kontrola kvality Tovaru**

* 1. Predávajúci sa zaväzuje umožniť Kupujúcemu osobitnú kontrolu kvality Tovaru už počas jeho výroby (teda pred dodaním Tovaru Kupujúcemu), a to postupom podľa nasledujúcich ustanovení tejto Zmluvy (ďalej aj len „Kontrola kvality“).
  2. Predávajúci umožní Kupujúcemu Kontrolu kvality odobratím vzoriek Tovaru (rúrového materiálu) ako aj vzoriek granulátu materiálu z ktorého boli tieto vzorky Tovaru (rúrového materiálu) vyrobené, a to osobitne z každej vrstvy vzorky Tovaru (rúrového materiálu). Vzorky rúrového materiálu budú v minimálnom počte 6 kusov o rozmere približne 1 meter a k nim príslušné vzorky granulátu budú v minimálnom objeme najmenej 100 ml každá. Kupujúci je oprávnený vybrať si konkrétne vzorky podľa vlastnej voľby prostredníctvom svojich pracovníkov priamo vo výrobných priestoroch Predávajúceho.
  3. Spolu s každou vzorkou Tovaru (rúrového materiálu) poskytne Predávajúci Kupujúcemu k nej príslušný inšpekčný certifikát podľa bodu 3.1 normy EN 10204. Spolu s každou vzorkou granulátu poskytne Predávajúci Kupujúcemu k nej príslušný inšpekčný certifikát podľa bodu 3.1 normy EN 10204.
  4. Predávajúci je povinný umožniť Kupujúcemu výber vzoriek podľa predchádzajúcich bodov a ich odovzdanie v čase podľa požiadaviek Kupujúceho.
  5. Kupujúci je oprávnený podrobiť všetky odobraté vzorky skúmaniu a testovaniu za účelom zistenia či tieto spĺňajú všetky podmienky a kritériá vzťahujúce sa na Tovar resp. materiál z ktorého sa tento vyrába vyplývajúce z Právnych predpisov, alebo technických noriem, alebo TPP alebo Zmluvy vrátane jej príloh. Kupujúci je osobitne oprávnený podrobiť všetky odobraté vzorky skúške parametra MFR (melt mass-flow rate) podľa normy EN ISO 1133.
  6. Pokiaľ sa skúškou (testovaním), ktorú si Kupujúci zabezpečí u osoby, ktorá je akreditovaná podľa normy EN ISO/IEC 17025 pre testovanie podľa normy EN ISO 1133 preukáže, že niektorá zo vzoriek granulátu nespĺňa parameter MFR vyplývajúci z normy EN 1555-1 alebo, že niektorá zo vzoriek Tovaru (rúrového materiálu) nespĺňa parameter MFR vyplývajúci z normy EN 1555-2, je Kupujúci oprávnený odstúpiť od všetkých Čiastkových zmlúv uzatvorených na základe tejto Zmluvy, pričom takéto odstúpenie je Kupujúci oprávnený odoslať Predávajúcemu najneskôr do 30 dní od doručenia výsledkov skúšok (testovania) oprávnenou osobou Kupujúcemu.

**Dodanie Tovaru**

* 1. Predávajúci je povinný dodať Tovar **do 20 kalendárnych dní** od uzavretia Čiastkovej zmluvy, alebo v prípade, ak Kupujúci uvedie v Objednávke dlhšiu lehotu, tak v lehote uvedenej v Objednávke a zároveň Predávajúci je povinný dodať Tovar, v mieste, v množstve, akosti a vyhotovení dohodnutom v Zmluve a/alebo v Čiastkovej zmluve a za podmienok stanovených Zmluvou a Čiastkovou zmluvou.
  2. Kupujúci doručuje Objednávky Predávajúcemu:

a) poštou na adresu sídla spoločnosti, alebo

b) elektronickou poštou na adresu:

Predávajúci 1:      ,

Predávajúci 2:      ,

Predávajúci 3:      .

* 1. Predávajúci je povinný akceptovať Objednávku bez zbytočného odkladu, najneskôr však do 2 pracovných dní, odo dňa doručenia Objednávky zo strany Kupujúceho

a) v prípade podľa bodu 3.2 písm. a) Zmluvy zaslaním scanu potvrdenej Objednávky s uvedením dátumu, mena, priezviska a podpisu Oprávnenej osoby vo veciach zmluvných a odtlačku pečiatky Predávajúceho a následne aj zaslaním (originálu) potvrdenej Objednávky poštou na adresu,

b) v prípade podľa bodu 3.2 písm. b) Zmluvy vyjadrením svojho súhlasu elektronickou poštou na adresu Kupujúceho, z ktorej bola Objednávka doručená.

* 1. Náležitosťami Objednávky sú najmä:

1. číslo a dátum vystavenia Objednávky,
2. názov Zmluvy a číslo Zmluvy Kupujúceho, prípadne číslo Zmluvy Predávajúceho ak je uvedené,
3. názov, druh, množstvo Tovaru,
4. cena Tovaru, tak ako vyplýva priamo z Prílohy č. 3 Zmluvy alebo Rámcovej objednávky,
5. lehota dodania Tovaru, tak ako vyplýva zo Zmluvy alebo Rámcovej objednávky,
6. konkrétne miesto dodania Tovaru (s uvedením presnej adresy, ak nevyplýva priamo zo Zmluvy alebo Rámcovej Objednávky),
7. kontaktná osoba Kupujúceho v mieste dodania Tovaru, ktorá je oprávnená prevziať Tovar a udeľovať Predávajúcemu pokyny v súvislosti s plnením predmetu Zmluvy, ak je rôzna od Oprávnených osôb Kupujúceho podľa bodu 10.1 Zmluvy, s uvedením kontaktných údajov tejto osoby (spravidla telefónneho čísla),
8. prípadne označenie projektu Kupujúceho, pre ktorý má byť dodávaný Tovar použitý (voliteľná náležitosť plne podľa uváženia Kupujúceho).
   1. Miestom dodania Tovaru je ktorékoľvek miesto na území Slovenskej republiky podľa uváženia Kupujúceho, pričom konkrétne miesto dodania Tovaru Kupujúci uvedenie v Objednávke. Predávajúci je povinný v mieste dodania Tovaru zabezpečiť vykládku Tovaru, a to tak, aby v súvislosti s týmto úkonom nebola potrebná žiadna asistencia, resp. súčinnosť zo strany Kupujúceho s výnimkou sprístupnenia priestoru, kde má byť Tovar Predávajúcim vyložený.
   2. Kupujúci je oprávnený prevziať Tovar pred dohodnutým termínom plnenia. Kupujúci umožní Predávajúcemu vstup na miesto dodania Tovaru za účelom dodania Tovaru a za účelom odstránenia vád, ak je to potrebné, v pracovnom čase, na základe predchádzajúcej žiadosti Predávajúceho, ak sa zmluvné strany nedohodnú inak. Predávajúci je povinný oznámiť Kupujúcemu požiadavku na vstup najneskôr 2 dní vopred, pričom je povinný definovať predpokladaný čas nevyhnutný na vykonanie činností súvisiacich s plnením Zmluvy.

**Kúpna cena a platobné podmienky**

* 1. Zmluvné strany sa dohodli, že Kúpna cena dohodnutá v súlade s Právnymi predpismi je bez DPH uvedená a bližšie špecifikovaná v Prílohe č. 3 Zmluvy alebo v Rámcovej objednávke (ďalej len „Špecifikácia Kúpnej ceny“).
  2. Ku Kúpnej cene za dodaný Tovar vypočítanej podľa Špecifikácie Kúpnej ceny Predávajúci uplatní daň z pridanej hodnoty (DPH) v zmysle Právnych predpisov.
  3. Kúpna cena je splatná v lehote splatnosti riadne vystavenej a doručenej faktúry, ktorú je Predávajúci oprávnený vystaviť po podpise Preberacieho protokolu, dodacieho listu alebo príslušných prepravných dokladov Kupujúcim za každé plnenie podľa Zmluvy, ktorá musí spĺňať obsahové náležitosti v zmysle Právnych predpisov a tejto Zmluvy, a ktorej neoddeliteľnou súčasťou bude kópia Preberacieho protokolu alebo dodacieho listu.
  4. Lehota splatnosti faktúr vystavených Predávajúcim je 60 dní od ich doručenia Kupujúcemu, a úhrada bude vykonaná bezhotovostným bankovým prevodom v mene, ktorá je dohodnutá pre Kúpnu cenu na účet Predávajúceho uvedený na faktúre. Za deň splnenia peňažného záväzku Kupujúceho sa považuje deň odpísania dlžnej sumy z účtu Kupujúceho v prospech účtu Predávajúceho. Zmluvné strany sa dohodli, že pokiaľ posledný deň lehoty splatnosti pripadne podľa slovenského kalendára na deň pracovného voľna, pokoja alebo sviatok, je posledným dňom lehoty splnenia peňažného záväzku najbližší nasledujúci pracovný deň a druhá zmluvná strana bude tento deň akceptovať ako deň včasného splnenia peňažného záväzku.
  5. Predávajúci, ktorý je registrovaný platca DPH podľa ust. § 4, § 4a alebo § 5 Zákona o DPH, je povinný zabezpečiť, aby bankový účet uvedený na faktúre bol oznámený Finančnému riaditeľstvu SR v zmysle ust. § 6 Zákona o DPH. V prípade, že bankový účet uvedený na faktúre nebude oznámený spôsobom podľa predchádzajúcej vety a Kupujúci uhradí faktúru na tento účet, Predávajúci sa zaväzuje nahradiť Kupujúcemu akúkoľvek škodu, ktorá Kupujúcemu vznikne, najmä v súvislosti s ručením za nezaplatenú daň z pridanej hodnoty uplatneným správcom dane voči Kupujúcemu. Ak sa Kupujúci dozvie, že Predávajúci neoznámil číslo bankového účtu, na ktorý má byť vykonaná úhrada faktúry, Finančnému riaditeľstvu SR, je oprávnený faktúru neuhradiť, pričom Predávajúcemu nevzniká nárok na žiadne zmluvné ani zákonné sankcie, vrátane úroku z omeškania a zmluvnej pokuty a Predávajúci nie je v tomto prípade ani oprávnený uplatniť si u Kupujúceho akúkoľvek sankciu za neskorú úhradu. Úhrada bude Kupujúcim vykonaná po tom, čo Predávajúci preukáže splnenie oznamovacej povinnosti v zmysle ust. § 6 Zákona o DPH. Kupujúci nebude uplatňovať osobitný spôsob úhrady dane v zmysle ust. § 69c Zákona o DPH.
  6. Ku každej faktúre musí byť priložená kópia Preberacieho protokolu, dodacieho listu alebo príslušných prepravných dokladov potvrdzujúca prevzatie Tovaru Kupujúcim a v prípade dovozu Tovaru z tretích krajín (t.j. z krajín, ktoré nie sú členskými štátmi Európskej únie) aj colné vyhlásenie na prepustenie Tovaru.
  7. Okrem náležitostí v zmysle Právnych predpisov musí faktúra obsahovať náležitosti v zmysle Prílohy č. 1 Zmluvy.
  8. Pokiaľ Predávajúci doručí Kupujúcemu faktúru alebo zálohovú faktúru s uvedeným bankovým účtom určeným na jej úhradu odlišným než je bankový účet Predávajúceho uvedený v Zmluve, je Predávajúci na žiadosť Kupujúceho povinný oznámiť Kupujúcemu písomne s úradne overeným podpisom (overeným notárom alebo obcou) osoby resp. osôb oprávnených konať za Predávajúceho v zmysle zápisu v obchodnom registri alebo Osoby oprávnenej vo veciach zmluvných Predávajúceho, že došlo k zmene jeho bankového účtu určeného na úhrady podľa tejto Zmluvy, pričom uvedie identifikáciu tohto bankového účtu v rozsahu IBAN a SWIFT. Doručením žiadosti Kupujúceho Predávajúcemu podľa predchádzajúcej vety tohto bodu Zmluvy sa prerušuje plynutie doby splatnosti faktúry alebo zálohovej faktúry a to až do doručenia riadneho oznámenia nového bankového účtu Predávajúcim Kupujúcemu s náležitosťami podľa ustanovení tohto bodu Zmluvy. Pokiaľ je Predávajúci platcom DPH musí oznámenie nového bankového účtu obsahovať vyhlásenie Predávajúceho, že nový účet uvedený v tomto oznámení je oznámený Finančnému riaditeľstvu SR v zmysle ust. § 6 Zákona o DPH. Ostatné ustanovenia Zmluvy týkajúce sa podmienok fakturácie nie sú ustanoveniami tohto bodu Zmluvy dotknuté.

**Prechod vlastníctva a nebezpečenstva škody**

* 1. Vlastnícke právo a nebezpečenstvo škody  prechádza z Predávajúceho na Kupujúceho okamihom prevzatia Tovaru.

**Niektoré ustanovenia týkajúce sa zodpovednosti za vady**

* 1. Záručná doba na Tovar je 24 mesiacov (ďalej len „záruka“ alebo „záruka za akosť*“)* a začína plynúť odo dňa protokolárneho odovzdania a prevzatia Tovaru, podpisu dodacieho listu alebo podpisu príslušných prepravných dokladov.
  2. Voľbu nároku, ktorý si Kupujúci vo vzťahu k vade uplatňuje a primeranú lehotu, v ktorej má Predávajúci poskytnúť zvolené záručné plnenie oznámi Predávajúcemu:

1. v Oznámení vád, alebo
2. písomne do 7 pracovných dní po zaslaní tohto Oznámenia vád Predávajúcemu, prípadne od posúdenia charakteru vady Predávajúcim, ak je k tomuto posúdeniu na základe rozhodnutia Kupujúceho potrebná súčinnosť Predávajúceho.
   1. Zmluvné strany sa dohodli, že Predávajúci je povinný poskytnúť Kupujúcemu ním zvolené záručné plnenie.
   2. Predávajúci sa zaväzuje prevziať Tovar na posúdenie vady, a to v sklade Kupujúceho uvedenom Kupujúcim v Oznámení o vade v lehote do 3 pracovných dní odo dňa Oznámenia vád. Predávajúci sa zaväzuje začať s odstraňovaním vád Tovaru do 5 pracovných dní odo dňa Oznámenia vád Kupujúcim a vady odstrániť do 15 dní odo dňa Oznámenia vád Kupujúcim, ak sa zmluvné strany nedohodnú inak. O odstránení vád zmluvné strany spíšu osobitný záznam.

**Zmluvné sankcie**

* 1. V prípade omeškania s plnením peňažných záväzkov si veriteľ môže uplatniť úrok z omeškania vo výške 0,02 % z nezaplatenej sumy za každý deň omeškania.
  2. Kupujúci si môže v prípade omeškania s dodaním Tovaru (vrátane omeškania s dodaním dokladov vzťahujúcich sa na Tovar) uplatniť u Predávajúceho zmluvnú pokutu vo výške 0,2 % z Kúpnej ceny Tovaru, s dodaním ktorého je Predávajúci v omeškaní za každý aj začatý deň omeškania aj formou vystavenia faktúry splatnej do 14 dní od jej doručenia Predávajúcemu.
  3. Kupujúci si môže v prípade, že Predávajúci poruší povinnosť v zmysle bodu 3.7 Zmluvy (akceptovať Objednávku), uplatniť u Predávajúceho zmluvnú pokutu vo výške 100,- EUR za každý aj začatý deň omeškania s plnením povinnosti za každý jednotlivý prípad porušenia osobitne aj formou vystavenia faktúry splatnej do 14 dní od jej doručenia Predávajúcemu.
  4. Kupujúci si môže v prípade, že Predávajúci neposkytne záručné plnenie resp. neuspokojí nároky Kupujúceho z vád Tovaru riadne a včas, uplatniť u Predávajúceho zmluvnú pokutu vo výške 20,- EUR za každý aj začatý deň omeškania a za každú vadu Tovaru osobitne, aj formou vystavenia faktúry splatnej do 14 dní od jej doručenia Predávajúcemu.
  5. Pre vylúčenie pochybností sa pre účely výpočtu sankcií podľa Zmluvy Kúpnou cenou rozumie Kúpna cena bez DPH.
  6. Uplatnením zmluvných pokút podľa tohto článku nie je dotknutý nárok Kupujúceho na náhradu škody, ktorá mu vznikla z nesplnenia povinnosti zabezpečenej zmluvnou pokutou, v plnej výške. Uplatnením zmluvných pokút podľa tohto článku nie sú taktiež dotknuté nároky Kupujúceho z vád Tovaru a ostatné práva Kupujúceho vyplývajúce zo Zmluvy.

**Ochrana Dôverných informácií a osobných údajov**

* 1. Všetky povinnosti zmluvných strán týkajúce sa ochrany Dôverných informácií a osobných údajov sa riadia príslušnými ustanoveniami VOP Kupujúceho a platia bez ohľadu na ukončenie platnosti a účinnosti tejto Zmluvy.

**Doručovanie**

* 1. Ostatné písomnosti a prejavy vôle zmluvných strán (rôzne od tých pre doručovanie ktorých sa vyžaduje osobné doručenie, doručenie kuriérom alebo zaslanie poštou v zmysle VOP Kupujúceho), môžu byť doručované tiež na nasledovné adresy:
     1. Kupujúcemu elektronicky na adresu:      ,
     2. Predávajúcemu 1 elektronicky na adresu:      ,
     3. Predávajúcemu 2 elektronicky na adresu:      ,
     4. Predávajúcemu 3 elektronicky na adresu:      .
  2. V prípade doručovania podľa predchádzajúceho bodu, druhá zmluvná strana bezodkladne potvrdí doručenie preukázateľnou formou. Pre vylúčenie pochybností sa uvádza, že nesplnenie tejto povinnosti nezakladá fikciu nedoručenia takejto písomnosti alebo prejavu vôle zmluvnej strany.

**Ostatné ustanovenia**

* 1. Na účely vykonávania ustanovení tejto Zmluvy sú oprávnenými osobami, resp. kontaktnými osobami (ďalej len „Oprávnené osoby“) nasledovné osoby:

**za Predávajúceho 1:**

vo veciach technických:

telefón:

e-mail:

vo veciach zmluvných:

telefón:

e-mail:

**za Predávajúceho 2:**

vo veciach technických:

telefón:

e-mail:

vo veciach zmluvných:

telefón:

e-mail:

**za Predávajúceho 3:**

vo veciach technických:

telefón:

e-mail:

vo veciach zmluvných:

telefón:

e-mail:

**za Kupujúceho:**

vo veciach technických:

telefón:

e-mail:

vo veciach zmluvných: Mgr. Iveta Petrášová, vedúca oddelenia obstarávania investícií

telefón:

e-mail:

* 1. Zmluvné strany týmto vyhlasujú, že Oprávnená osoba disponuje oprávneniami a právomocami potrebnými pre prijímanie a realizáciu rozhodnutí v súvislosti s plnením tejto Zmluvy, avšak Oprávnené osoby zmluvných strán nie sú oprávnené Zmluvu meniť ani zrušiť, ak nie je v tejto Zmluve uvedené inak.
  2. Práva a povinnosti zmluvných strán týkajúce sa daňových povinností sú upravené v Prílohe č. 1 Zmluvy.

**Subdodávateľ**

* 1. Každá zmluva, na základe ktorej Predávajúci poverí tretiu osobu vykonávaním činností podľa tejto Zmluvy, sa považuje za zmluvu uzavretú so subdodávateľom.
  2. Predávajúci je povinný pred uzatvorením zmluvy so subdodávateľom oznámiť Kupujúcemu, že niektoré činnosti podľa tejto Zmluvy má záujem vykonávať prostredníctvom konkrétneho subdodávateľa. Kupujúci má právo oznámiť Predávajúcemu, že nesúhlasí s plnením tejto Zmluvy prostredníctvom daného subdodávateľa, avšak iba zo závažných dôvodov, ktoré musí Predávajúcemu písomne oznámiť.
  3. Zoznam subdodávateľov Predávajúceho, ktorý predložil Predávajúci do času uzavretia tejto Zmluvy spolu s uvedením údajov o všetkých známych subdodávateľoch v zmysle § 41 ZVO, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí Prílohu č. 5 tejto Zmluvy. Predávajúci je povinný písomne oznámiť Kupujúcemu akúkoľvek zmenu údajov o subdodávateľovi, a to do piatich pracovných dní odo dňa, kedy sa Predávajúci dozvedel o tejto zmene. K zmene subdodávateľa môže dôjsť len po odsúhlasení Kupujúcim na základe aktualizovania Prílohy č. 5 Zmluvy, k čomu môže dôjsť aj vzájomným odsúhlasením prostredníctvom elektronickej komunikácie Oprávnených osôb vo veciach zmluvných Predávajúceho a Kupujúceho bez potreby uzavretia písomného dodatku k tejto Zmluve. Predávajúci je povinný najneskôr 5 pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť Kupujúcemu zámer zmeny subdodávateľa s uvedením identifikačných údajov pôvodného aj nového subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia (aktualizovaný zoznam subdodávateľov).
  4. Zmluva so subdodávateľom nesmie vytvárať akékoľvek právne vzťahy medzi subdodávateľom a Kupujúcim.
  5. Predávajúci zodpovedá za konanie, neplnenie a nedbanlivosť svojich subdodávateľov a ich pracovníkov tak, ako by išlo o konanie, neplnenie a nedbanlivosť Predávajúceho, jeho zástupcov alebo pracovníkov.
  6. Subdodávatelia musia spĺňať všetky požiadavky ustanovené pre uzavretie Zmluvy medzi Kupujúcim a Predávajúcim.
  7. Časť plnenia podľa tejto Zmluvy, ktorej poskytovaním Predávajúci poveril na základe zmluvného vzťahu subdodávateľa, nesmie tento subdodávateľ zveriť tretej osobe. Predávajúci je povinný zabezpečiť, aby bol tento zákaz obsiahnutý v zmluve uzavretej so subdodávateľom.

**Niektoré ustanovenia týkajúce sa ukončenia Zmluvy**

* 1. Zmluvné strany sa dohodli, že Zmluvu je možné ukončiť okamžitým odstúpením od Zmluvy v prípadoch predpokladaných Zmluvou a v prípade podstatného porušenia zmluvných povinností, za ktoré sa popri dôvodoch v zmysle Obchodného zákonníka a osobitných ustanovení Zmluvy považujú prípady podľa VOP Kupujúceho. Zmluvu je tiež možné ukončiť ostatnými spôsobmi podľa VOP Kupujúceho a Právnych predpisov.
  2. Zmluvu je Kupujúci oprávnený vypovedať bez udania dôvodu v 2 mesačnej výpovednej lehote, ktorá začína plynúť od prvého kalendárneho dňa mesiaca nasledujúceho po mesiaci, v ktorom bola písomná výpoveď doručená druhej zmluvnej strane.

**Záverečné ustanovenia**

* 1. Táto Zmluva nadobúda platnosť a účinnosť dňom podpisu zmluvnými stranami pokiaľ z procesu uzavierania Zmluvy a/alebo Právnych predpisov, na základe ktorého/ktorých bola Zmluva uzavretá nevyplýva iné. V prípade ak sa v zmysle Právnych predpisov na platnosť a/alebo účinnosť Zmluvy vyžaduje jej zverejnenie a/alebo schválenie príslušným orgánom, nadobúda Zmluva platnosť a/alebo účinnosť dňom nasledujúcim po dni jej zverejnenia a/alebo schválením príslušným orgánom. Odhliadnuc od uvedeného sú zmluvné strany svojimi prejavmi viazané momentom podpisu Zmluvy.
  2. Zmluva sa uzatvára na dobu určitú, a to na 24 mesiacov.
  3. Práva a povinnosti výslovne neupravené Zmluvou sa spravujú príslušnými ustanoveniami VOP Kupujúceho, resp. príslušnými ustanoveniami Obchodného zákonníka a ostatných právnych predpisov platných v Slovenskej republike v prípade, že tieto nie sú výslovne upravené ani ustanoveniami VOP Kupujúceho. V prípade odchylnej úpravy Zmluvy a VOP Kupujúceho majú ustanovenia tejto Zmluvy prednosť pred ustanoveniami VOP Kupujúceho. Zmluvné strany sa zaväzujú riešiť spory z tejto Zmluvy prednostne rokovaním a vzájomnou dohodou zmluvných strán. Ak zmluvné strany nedosiahnu dohodu o spore, ktorákoľvek zo zmluvných strán je oprávnená podať žalobu na súd, príslušný podľa procesných predpisov platných v Slovenskej republike, pričom pre vylúčenie pochybností sa uvádza, že zmluvné strany si týmto dohodli právomoc súdov Slovenskej republiky. Zmluvné strany týmto zároveň vylučujú aplikáciu akýchkoľvek kolíznych noriem upravených v dvojstranných a/alebo viacstranných medzinárodných zmluvách a/alebo dohodách, ktoré sú súčasťou právneho poriadku Slovenskej republiky. Zmluvné strany sa týmto výslovne dohodli, že na ustanovenia INCOTERMS, ktoré vydala Medzinárodná obchodná komora v Paríži uvádzané na faktúre za plnenie v zmysle Zmluvy a/alebo inom dokumente súvisiacom so Zmluvou, ktoré sú v rozpore s dohodou zmluvných strán podľa Zmluvy, sa neprihliada. Zmluvné strany sa dohodli, že na úpravu ich práv a povinností vyplývajúcich z tejto Zmluvy sa nevzťahuje Viedenský dohovor o medzinárodnej kúpe tovaru.
  4. V prípade, že niektoré z ustanovení Zmluvy sa stane neplatným, neúčinným alebo nevykonateľným, zostáva platnosť ostatných ustanovení nedotknutá. Ak nastane takáto situácia, zmluvné strany sa písomne dohodnú na riešení, ktoré zachová kontext a účel daného ustanovenia.
  5. Zmluvné strany týmto vyhlasujú, že s obsahom tejto Zmluvy súhlasia, a že vyjadruje ich slobodnú a vážnu vôľu, ich zmluvná voľnosť nie je obmedzená a na znak súhlasu s obsahom Zmluvy túto podpisujú.
  6. Osoby, ktoré podpisujú Zmluvu vyhlasujú, že sú oprávnené konať v mene zmluvnej strany a zaväzovať zmluvnú stranu svojim podpisom.
  7. Zmluvné strany sa dohodli, že Zmluvu možno zrušiť alebo meniť písomne, pričom zmeny sa uskutočnia formou písomných dodatkov podpísaných oboma zmluvnými stranami.
  8. Zmluva je vyhotovená v 8 rovnopisoch s platnosťou originálu, pre každú zmluvnú stranu 2 vyhotovenia.
  9. Zmluvné strany podpisom tejto Zmluvy prehlasujú, že prevzali aj nasledujúce prílohy, ktoré tvoria neoddeliteľnú súčasť Zmluvy:

**Príloha č. 1:** Všeobecné obchodné podmienky pre nákup tovaru Kupujúceho (v texte Zmluvy len „VOP Kupujúceho“),

**Príloha č. 2:** Špecifikácia Tovaru,

**Príloha č. 3:** Špecifikácia Kúpnej ceny,

**Príloha č.** **4:** Podmienky zadávania Čiastkovej zmluvy,

**Príloha č.** **5:** Zoznam subdodávateľov.

|  |  |
| --- | --- |
| V ........................, dňa ................. . |  |
| Kupujúci: |  |
| ------------------------------------------------ | ---------------------------------------------- |
|  |  |
|  |  |

|  |  |
| --- | --- |
| V ........................, dňa ................. . |  |
| Predávajúci 1: |  |
| ------------------------------------------------ | ---------------------------------------------- |
|  |  |

|  |  |
| --- | --- |
| V ........................, dňa ................. . |  |
| Predávajúci 2: |  |
| ------------------------------------------------ | ---------------------------------------------- |
|  |  |

|  |  |
| --- | --- |
| V ........................, dňa ................. . |  |
| Predávajúci 3: |  |
| ------------------------------------------------ | ---------------------------------------------- |
|  |  |