**Príloha č. 2 Zmluvy**

**Špecifikácia Tovaru**

Tovar sú rúry vyrobené z polyetylénového materiálu s označením PE100RC, ktorý je určený pre rozvod plynných palív v dimenziách dn 25 až dn 450 v štandardných rozmerových pomeroch SDR 11 a SDR 17 uvedených v Prílohe č. 3 Zmluvy, pričom rúry (Tovar) do dn63 musia byť výhradne v SDR 11, a zároveň musia spĺňať nasledujúce požiadavky:

1. rúry a granulát musia spĺňať materiálové, technické a rozmerové požiadavky EN 1555-1 a EN 1555-2,
2. konce rúr musia byť opatrené zátkou,
3. systémové požiadavky na výrobky musia byť v súlade s obecnými požiadavkami na funkčné požiadavky a s doporučenými postupmi na inštaláciu podľa noriem EN 1555-1 až 5 a CEN/TS 1555-7,
4. v priebehu skúšok nesmie dôjsť k oddeleniu jednotlivých vrstiev koextrudovaných vrstiev rúry,
5. farba povrchu rúr musí byť v súlade s RAL 1033. Tovar musí byť na vonkajšej strane žltej alebo žlto-oranžovej farby. Pre dvoj a trojvrstvové rúry je akceptovaná vnútorná vrstva čiernej farby,
6. rúry musia obsahovať prvky označenia podľa tabuľky č. 7 z EN 1555-2. Každá rúra (netýka sa návinu) musí na oboch koncoch obsahovať štítok (nalepovací alebo vytlačený na rúre) traceability podľa ISO 12176-4.
7. Tovar musí byť aplikovateľný v otvorenom výkope bez lôžka (podsypu),
8. Tovar musí byť vyrobený tak, aby ho bolo možné v urgentných prípadoch stláčať počas prevádzky stláčacím zariadením na ten účel určeným,
9. Tovar musí byť vhodný na prevádzku v podmienkach distribúcie zemného plynu s vodíkom (H2).

**Rúry (Tovar) musia byť určené pre prevádzkové podmienky:**

* rozvod plynných palív,
* referenčná prevádzková teplota - 20°C až 40°C,
* maximálny prevádzkový tlak MOP = 10 bar.

**Tovar musí byť vyrobený ako:**

* plnostenné rúry z PE100RC alebo
* rúry s rozmerovo integrovanými koextrudovanými vrstvami homogénne spojenými v nasledovných kombináciách:
  + dvojvrstvové (vnútorná vrstva z PE100RC / vonkajšia indikačná vrstva z PE100RC), hrúbka indikačnej vrstvy musí byť 10% menovitej hrúbky steny en,
  + trojvrstvové (vnútorná vrstva z PE100RC / stredná vrstva z PE100 / vonkajšia vrstva z PE100RC, hrúbka vnútornej vrstvy z PE100RC musí byť minimálne 2,5 mm.

Predávajúci dodá Kupujúcemu spolu s Tovarom aj montážny návod (montážny predpis výrobcu na spájanie a pokládku) (originál) ako aj preklad do slovenského jazyka.

Na základe konkrétnej požiadavky Kupujúceho sa Predávajúci zaväzuje predložiť certifikát výrobcu Tovaru ku granulátu z ktorého bola šarža Tovaru uvedená v požiadavke Kupujúceho vyrobená, a to s udaným hmotnostným (MRF) indexom toku taveniny granulátu, a to v lehote do 10 dní od doručenia požiadavky Kupujúceho, ak sa zmluvné strany nedohodnú na inej lehote.

Tovar nesmie byť v momente jeho dodania Predávajúcim Kupujúcemu starší ako 9 mesiacov od dátumu výroby. Predávajúci dodá spolu s Tovarom Kupujúcemu aj prehlásenie výrobcu, že Tovar nie je starší ako 9 mesiacov od dátumu výroby.